**Ibrahim Addaï Scher**, også *Sher* eller *Sheir* (syriansk: ܐܕܝ ܫܝܪ, født 3. mars 1867 i Shaqlawa ved Arbil i Det osmanske rike i det som nå er Irak, død 21. juni 1915) var en orientalist og biskop i den kaldeisk-katolske kirke. Han var biskop av Siirt, og etter han ble drept er ingen ny blitt utnevnt (2016).

Liv og virke
------------

### Bakgrunn

Addai Scher var sønn av en kaldeisk landsbyprest. Han hjalp ham fra ung alder i å undervise i de syriske språk. Moren døde tidlig, og Addai Scher uttviklet da sin asketiske side. 

Han begynte i 1879 på det dominikanskledede presteseminar i Mosul og studerte der syriansk, arabisk, fransk, latinsk og tyrkisk, så vel som teologi og filosofi.

### Prest

Han ble presteviet den 13. august 1889, og ble sendt som sjelesørger til sin hjemby. Han ble senere biskoppelig assistent i Kirkuk og tilegnet seg språkene hebraisk, gresk, persisk, kurdisk, og skrev forsningsarbeider på tysk og engelsk.

### Biskop

Han ble bispeviet 30. november 1902. Han var erkebiskop av Seert (Siirt) for de katolske kaldeere, og bedrev orientalistisk forskning og publiserte innen fagfeltet.

I 1908 reiste han til Istanbul der han møtte den osmanske sultan Abdulhamid II. Derfra fortsatte han til Roma og møtte pave Pius X, og under sitt opphold i Paris klarte han å knytte kontakter med franske orientalister og få trykket noen av sine verker.

De syrianske fremste verker han fikk publisert er *Cause de la fondation des écoles* av Barhadbshabba Arbaya (1908), *Livre des scholies* av Theodor Bar Konai (1910), og *Traités d'Išaï le docteur et de Ḥnana d'Adiabène sur les martyrs, le Vendredi d'or et les rogations, suivis de la Confession de foi à réciter par les évêques avant l'ordination* (1911). På arabisk redigerte han *Chronique de Séert* (1908-1919) og en ordbok med persiske ord lånt fra arabisk med tittel *Kitāb al-alfāẓ al-Fārisīya al-mu'arrabah* (1908). Har forfattet også på arabisk *Kaldeas og Assyrias historie* i to bind (Beyiut, 1912-1913), og kataloger ril de kaldeiske biblioteker i Siirt (1905), Mosul (1907) og Mardin (1908), og bioggrafier om syrianske forfattere.

Den 6. juni 1915 ble erkebiskop Scher arrestert under den osmanske kristenforfølgelse, men klarte etter kort tid å flykte med assistanse fra ikkekatolske venner. Men en uke etter ble han oppdaget mens han var på vei mot Mosul. Da han nektet å gå over til islam, ble han skutt. Han ble halshugget, og hodet bragt til guvernøren. Schers residens, Jakobs-klosteret ved Seert (som senere ble skolebygning), ble plyndret; bibblioteket og vitenskapelige etterlatenskaper ble spredt for alle vinder eller ødelagt. Nitten manuskriper fra hans samling var i sikkerhet fordi de allerede var blitt donert til Bibliothèque nationale de France (BnF) i Paris. Andre verdifulle ting var angivelig blitt gravd ned i kister og lærsekker; de er ikke blitt funnet.

Episkopalgenealogi
------------------

Hans episkopalgenealogi er:

* Erkebiskop Youhanan VIII Hormez (1760-1838)
* Biskop Isaie Jesu-Yab-Jean Guriel (1758-1833) \*bispeviet 1795
* Erkebiskop Augustin Hindi (?-1828) \*1804
* Patriark Joseph VI Audu (1790-1878) \*1825
* Patriark Pierre Élie XII Abbolyonan (1840-1894) \*1874
* Patriark Yousef VI Emmanuel II Thomas (1852-1947) \*1892
* Biskop *Ibrahim Addai-Scher* (1867-1915) \*1902

Litteratur
----------

* Françoise Briquel-Chatonnet: *Manuscrits syriaques de la Bibliothèque nationale de France (nos 356-435, entré depuis 1911)*. BNF, Paris 1997. ISBN 2-7177-2019-7.

Referanser
----------

1. ↑   Autorités BnF, data.bnf.fr, besøkt 10. oktober 2015[Hentet fra Wikidata]
2. 1 2 3 4  «المطران أدي شير». Shaqlawa.com. Arkivert fra originalen 1. mai 2011. Besøkt 5. mai 2011.  «Arkivert kopi». Arkivert fra originalen 1. mai 2011. Besøkt 26. februar 2016.
3. ↑  catholic-hierarchy.org addai, lest 27. november 2021

Eksterne lenker
---------------

* Addai Scher hos *catholic-hierarchy.org*
* Webseite über die Christenverfolgung in Siirt, mit eigenem Kapitel über Bischof Scher
* Om mordet på Addai Scher (i kapittelet "The eastern Assyrians")
* Nettside om de assyriske kristne, med avsnitt om erkebiskop Scher

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** CiNii
 |